బెంగళూరు: కావేరీ జలాలను తమిళనాడుకు ఇవ్వలేమని కర్ణాటక ప్రభుత్వం శుక్రవారంనాడు తేల్చిచెప్పింది. కర్ణాటక రాష్ట్రం స్యయంగా తాగునీటి కొరతను ఎదుర్కొంటోందని తెలిపింది. దీనిపై రాష్ట్ర జలవనరుల శాఖ మంత్రి ఎంబి పాటిల్ మీడియాతో మాట్లాడుతూ 'తాగునీటి అవసరాలకు బాగా కొరత ఉంది. పుష్కలంగా నీళ్లుంటే విడుదల చేసి ఉండేవాళ్లం. బెంగళూరు, మైసూరు, పరిసర గ్రామాలకు 3 నుంచి 4 టీఎంసీల తాగునీటి కొరత ఉంది. అందవల్ల నీటిని విడుదల (తమిళనాడుకు) చేసే ప్రసక్తే లేదు' అని చెప్పారు. సుప్రీంకోర్టు తాజా ఆదేశాల మేరకు తమిళనాడుకు నీళ్లు విడుదల చేస్తారా అని మంత్రిని అడిగినప్పుడు ఆయన సమాధానమిస్తూ, కర్ణాటకలో తాగునీటి సమస్యను అత్యున్నత న్యాయస్థానం దృష్టికి ప్రభుత్వం తీసుకువచ్చిందని, రాష్ట్రానికి చెందిన లీగల్ టీమ్ ఈ అంశంపై దృష్టి సారిస్తుందని మంత్రి జవాబిచ్చారు. ప్రస్తుతానికైతే లీగల్ టీమ్ ఇంకా సమావేశం కాలేదన్నారు. కాగా, ఈనెల 21న విచారణ సందర్భంగా జస్టిస్ దీపక్ మిశ్రా సారథ్యంలోని సుప్రీంకోర్టు బెంచ్...తదుపరి ఉత్తర్వులు ఇచ్చేంతవరకూ తమిళనాడుకు 20000 క్యూసెక్కుల కావేరీ జలాల విడుదలను కొనసాగించాలని కర్ణాటకకు స్పష్టం చేసింది.
bengaluru: kaaveri jalaalanu tamilanaaduku ivvalemani karnaataka prabhutvam sukravaaramnaadu telchicheppindi. karnaataka rashtram syayamgaa taguneeti koratanu edurkontondani telipindi. deenipai rashtra jalavanarula saakha mantri embi patil meediatho maatlaadutuu 'taguneeti avasaraalaku baga korata undi. pushkalamgaa neellunte vidudala chesi undevallam. bengaluru, maisuru, parisara graamaalaku 3 nunchi 4 tmcla taguneeti korata undi. andavalla neetini vidudala (tamilanaaduku) chese prasakte ledu' ani cheppaaru. supreenkortu taja aadesaala meraku tamilanaaduku neellu vidudala chestara ani mantrini adiginappudu aayana samaadhaanamistuu, karnaatakalo taguneeti samasyanu atyunnata nyaayasthaanam drushtiki prabhutvam teesukuvacchindani, rashtraniki chendina leagal team ee amsampai drushti saaristundani mantri javaabichaaru. prastutaanikaite leagal team inka samavesam kaaledannaaru. kaga, eenela 21na vichaarana sandarbhamgaa justis deepak mishra saarathyamlooni supreenkortu bench...tadupari uttarvulu ichentavarakuu tamilanaaduku 20000 cuseckula kaaveri jalaala vidudalanu konasaaginchaalani karnaatakaku spashtam chesindi.